REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 broj 06-2/77-18

16. april 2018. godine

B e o g r a d

ZAPISNIK

44. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 16. APRILA 2018. GODINE

Sednica je počela u 9,05 časova.

Sednicom je predsedavala Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Goran Kovačević, Sonja Vlahović, Olivera Pešić, Srbislav Filipović, Dušan Bajatović, Milorad Mijatović, Momo Čolaković, Milan Lapčević, Vojislav Vujić i Zoltan Pek.

Sednici su prisustvovali zamenici članova Odbora: Ivan Manojlović (zamenik člana Veroljuba Arsića) i Đorđe Miličević (zamenik člana Dušana Bajatovića).

Sednici nisu prisustvovali članovi Odbora: Veroljub Arsić, Milorad Mirčić, Saša Radulović i Goran Ćirić.

Sednici je prisustvovao i narodni poslanik Duško Tarbuk.

Na predlog predsednika, Odbor je većinom glasova (12 „za“) utvrdio sledeći

D n e v n i r e d:

1. Određivanje pitanja za testiranje kandidata za izbor četiri člana Republičke komisije za zaštitu prava u postupcima javnih nabavki.

Nakon utvrđivanja dnevnog reda, predsednik Odbora je odredila pauzu do 11 časova.

Sednica je nastavljena u 11,05 časova.

Predsednik Odbora je zamolila članove Odbora da predlože brojeve od 1 do 100, sve dok se ne izaberu 42 broja za 42 pitanja. Od 100 pitanja izabrana su 42 pitanja pod rednim brojevima: 2, 4, 5, 9, 10, 11, 13, 17, 19, 22, 23, 26, 27, 28, 29, 33, 38, 39, 40, 42, 43, 45, 50, 51, 55, 57, 63, 66, 68, 69, 72, 75, 77, 78, 79, 82, 87, 88, 92, 93, 95 i 99.

Odbor je jednoglasno utvrdio 42 pitanja iz oblasti javnih nabavki za test za proveru stručne osposobljenosti kandidata za izbor četiri člana Republičke komisije za zaštitu prava u postupcima javnih nabavki.

Povodom ove tačke dnevnog reda nije bilo diskusije.

Sednica je zaključena u 11,15 časova.

Sednica je tonski snimana.

 SEKRETAR PREDSEDNIK

 Ljiljana Miletić Živković dr Aleksandra Tomić